Na osnovu člana 133 Opšteg zakona o obrazovanju i vaspitanju („Službeni list RCG”, br. 64/02, 31/05 i 49/07 i „Službeni list CG”, br. 45/10, 45/11, 36/13, 39/13, 47/17, 59/21, 146/21 i 3/23) i člana 7 Pravilnika o bližim kriterijumima, visini i uslovima za dodjelu stipendija talentovanim učenicima osnovne i srednje škole („Službeni list CG”, br. 59/23), Ministarstvo prosvjete r a s p i s u j e

**K O N K U R S**

**ZA DODJELU STIPENDIJA TALENTOVANIM UČENICIMA**

**ZA ŠKOLSKU 2023/2024. GODINU**

Ministarstvo prosvjete će, u skladu sa ovim konkursom, dodijeliti 118 stipendija talentovanim učenicima osnovnih i srednjih škola, od čega:

- talentovanim učenicima trećeg ciklusa osnovne škole 45 stipendija: i to po 15 iz prirodne, društvene i umjetničke grupe predmeta ;

- talentovanim učenicima druge i narednih godina srednje škole 60 stipendija: i to po 20 iz prirodne, društvene i umjetničke grupe predmeta;

- redovnim učenicima druge i narednih godina stručne škole koji se obrazuju po obrazovnom programu za deficitarne kvalifikacije 13 stipendija.

1. **USLOVI KONKURSA**

Pravo da konkurišu imaju talentovani učenici trećeg ciklusa osnovne škole, odnosno druge i narednih godina srednje škole koji blagovremeno i uspješno ispunjavaju obaveze propisane statutom škole, a koje predloži nastavničko vijeće škole, na osnovu mišljenja predmetnog nastavnika.

Talentovanim učenikom smatra se učenik koji iz pojedinih nastavnih predmeta, odnosno oblasti, pokazuje naročiti smisao, interes, radoznalost i sposobnost za misaone i stvaralačke procese i postiže izvanredne rezultate, a ima opšti uspjeh najmanje vrlo dobar.

.

1. **KRITERIJUMI ZA DODJELU STIPENDIJE**

Ukoliko se prijavi više kandidata od broja predviđenog konkursom, **prednost imaju kandidati koji imaju veću prosječnu ocjenu, kao i veći broj osvojenih nagrada na državnim i međunarodnim takmičenjima iz nastavnih predmeta.**

**Dodjela stipendije učeniku vrši se na osnovu sljedećih kriterijuma:**

1) uspjeha ostvarenog u prethodnoj godini školovanja osnovne, odnosno srednje škole; i

2) osvojenih nagrada, odnosno učešća na državnim i međunarodnim takmičenjima iz prethodne godine školovanja (za učenike osnovne škole nagrade stečene u toku osnovnog obrazovanja, a za učenike srednje škole nagrade stečene u toku srednjeg opšteg i stručnog obrazovanja).

1. **DEFICITARNE KVALIFIKACIJE**

Ministarstvo će, u skladu sa ovim konkursom, dodijeliti 13 stipendija redovnom učeniku stručne škole koji se obrazuje po obrazovnom programu za deficitarne kvalifikacije, a ima opšti uspjeh najmanje dobar

Obrazovni profili za deficitarne kvalifikacije, prema podacima Centra za stručno obrazovanje i Zavoda za zapošljavanje Crne Gore, za školsku 2023/2024. godinu, su:

* vodoinstalater,
* izvođač građevinskih radova,
* pekar,
* instalater termotehničkih sistema,
* poljoprivredni proizvođač,

Učenici koji se školuju za obrazovni profil za deficitarne kvalifikacije, vrednovaće se u skladu sa članom 4 Pravilnika.

1. **ODLUKA O DODJELI I PRESTANKU STIPENDIJE**

Odluku o dodjeli i prestanku stipendije talentovanim učenicima donosi komisija koju imenuje Ministarstvo.

Radi obezbjeđenja transparentnosti postupka, Ministarstvo na svojoj internet stranici objavljuje spisak učenika koji su podnijeli zahtjev za dodjelu stipendije sa naznakom roka za dopunu dokumentacije.

Nakon isteka roka, Ministarstvo na svojoj internet stranici objavljuje prijedlog rang liste na koju učenik, odnosno njegov roditelj ili staratelj, ima pravo prigovora u roku od tri dana od dana objavljivanja prijedloga rang liste, uz obavezu podnošenja odgovarajuće dokumentacije.

Komisija, odlučuje o prigovorima i utvrđuje konačnu rang listu.

Učenik, odnosno njegov roditelj ili staratelj, ima pravo prigovora Ministarstvu na odluku komisije u roku od osam dana od dana objavljivanja konačne rang liste na internet stranici Ministarstva.

Odluka Ministarstva o prigovoru je konačna i protiv nje se može pokrenuti upravni spor.

Stipendija se dodjeljuje bez obaveze vraćanja, odobrava se za jednu školsku godinu i isplaćuje u deset jednakih mjesečnih rata.

1. **SPISAK DOKUMENTACIJE I NAČIN PODNOŠENJA ZAHTJEVA ZA STIPENDIJU**

Zahtjev za dodjelu stipendija učenik podnosi elektronskim putem na adresu [***www.upisi.edu.me***](http://www.upisi.edu.me)***.***

Učenici crnogorski državljani, koji se školuju na ustanovama van Crne Gore, pored zahtjeva koji se podnosi elektronskim putem na adresu: [***www.upisi.edu.me***](http://www.upisi.edu.me) u štampanoj formi dostavljaju:

1) prijavu;

2) prijedlog nastavničkog vijeća osnovne, odnosno srednje škole;

3) preporuku predmetnog nastavnika;

4) potvrdu o redovnom školovanju;

5) ovjerenu kopiju svjedočanstva iz prethodne godine školovanja; i

6) uvjerenje o državljanstvu ili kopiju biometrijske lične karte;

na adresu:

Ministarstvo prosvjete

Direkcija za učenički i studentski standard

Ul. Vaka Đurovića b.b.

81000 Podgorica

Poštanski fah 110

1. **ROK ZA PODNOŠENJE DOKUMENATA**

Rok za podnošenje zahtjeva je **od** **1. oktobra do 20. oktobra 2023. godine**.

Nepotpuna i neblagovremena dokumentacija neće se razmatrati, podnijeta konkursna dokumenta se ne vraćaju.

Tekst konkursa i prijavni formular nalazi se na internet stranici Ministarstva prosvjete.

Kontakt telefon: (020) 410 197